25.5.2023
EL
Επίσημη Εφημερίδα της Ευρωπαϊκής Ένωσης
L 137/61
142.
Για να καταλήξει στο συμπέρασμα ότι η ενίσχυση συμβάλλει στην αύξηση του επιπέδου της ΕΑΚ στην Ένωση, η Επιτροπή θα εξετάσει όχι μόνο την καθαρή αύξηση στην ΕΑΚ που πραγματοποιείται από την επιχείρηση αλλά και τη συμβολή της ενίσχυσης στη συνολική αύξηση των δαπανών για ΕΑΚ στον οικείο τομέα, την αύξηση των διασυνοριακών δραστηριοτήτων ΕΑΚ στο εσωτερικό της Ένωσης, καθώς και στη βελτίωση της κατάστασης της Ένωσης σχετικά με την ΕΑΚ στο διεθνές πλαίσιο.
Θα αντιμετωπίζονται ευνοϊκά μέτρα ενίσχυσης για τα οποία προβλέπεται δημοσίως διαθέσιμη εκ των υστέρων αξιολόγηση των θετικών αποτελεσμάτων τους.
3.2.6.2.
Στ άθ μ ι σ η τ ω ν θ ε τι κ ώ ν απ οτ ελ εσ μ ά των ένα ντ ι των α ρνητικών επιπτώσεων τη ς εν ίσχυσης
143.
Τέλος, η Επιτροπή θα σταθμίσει τις προσδιορισθείσες αρνητικές επιπτώσεις του μέτρου ενίσχυσης όσον αφορά τις στρεβλώσεις του ανταγωνισμού και τον αντίκτυπο στις συναλλαγές μεταξύ των κρατών μελών (βλ. ενότητες 3.2.1 έως 3.2.5) έναντι των θετικών αποτελεσμάτων της σχεδιαζόμενης ενίσχυσης (βλ. ενότητα 3.2.6.1) για την ανάπτυξη των οικονομικών δραστηριοτήτων ή για την οικονομία και την κοινωνία της Ένωσης, ή και για τα δύο, και θα καταλήξει στο συμπέρασμα ότι το μέτρο ενίσχυσης είναι συμβατό με την εσωτερική αγορά μόνον εφόσον τα θετικά αποτελέσματα υπερσκελίζουν τις αρνητικές επιπτώσεις.
144.
Εάν το προτεινόμενο μέτρο ενίσχυσης δεν αντιμετωπίζει μια σαφώς καθορισμένη ανεπάρκεια της αγοράς με ενδεδειγμένο και αποτελεσματικό τρόπο, οι αρνητικές στρεβλωτικές επιπτώσεις στον ανταγωνισμό συνήθως υπερσκελίζουν τα θετικά αποτελέσματα του μέτρου και, ως εκ τούτου, η Επιτροπή είναι πιθανό να καταλήξει στο συμπέρασμα ότι το προτεινόμενο μέτρο ενίσχυσης δεν είναι συμβατό με την εσωτερική αγορά.
145.
Η συνολική στάθμιση ορισμένων κατηγοριών καθεστώτων ενίσχυσης μπορεί επίσης να υπόκειται σε απαίτηση εκ των υστέρων αξιολόγησης που αναφέρεται στην ενότητα 4.
Στις περιπτώσεις αυτές, η Επιτροπή δύναται να περιορίσει τη διάρκεια των εν λόγω καθεστώτων σε τέσσερα έτη ή λιγότερο, με δυνατότητα εκ νέου κοινοποίησης της παράτασής τους στη συνέχεια.
4.
Αξιολόγηση
146.
Για να διασφαλιστεί περαιτέρω ο περιορισμός των στρεβλώσεων του ανταγωνισμού και των συναλλαγών, η Επιτροπή μπορεί να απαιτήσει να υπόκεινται σε εκ των υστέρων αξιολόγηση τα καθεστώτα ενισχύσεων που αναφέρονται στο σημείο 147.
Οι αξιολογήσεις θα διενεργούνται για καθεστώτα στα οποία οι δυνητικές στρεβλώσεις του ανταγωνισμού και των συναλλαγών είναι ιδιαίτερα έντονες, δηλαδή που υπάρχει κίνδυνος να οδηγήσουν σε σημαντικό περιορισμό ή στρέβλωση του ανταγωνισμού εάν η εφαρμογή δεν επανεξεταστεί σε εύθετο χρόνο.
147.
Εκ των υστέρων αξιολόγηση μπορεί να απαιτείται για καθεστώτα με μεγάλους προϋπολογισμούς ενίσχυσης, ή τα οποία περιέχουν καινοτόμα χαρακτηριστικά, ή όταν προβλέπονται σημαντικές αλλαγές στην αγορά ή τεχνολογικές ή κανονιστικές αλλαγές.
Σε κάθε περίπτωση, η αξιολόγηση θα απαιτείται για καθεστώτα των οποίων ο προϋπολογισμός κρατικών ενισχύσεων ή οι λογιστικοποιημένες δαπάνες υπερβαίνουν τα 150 εκατ.
EUR σε δεδομένο έτος ή τα 750 εκατ.
EUR για τη συνολική τους διάρκεια, δηλαδή για τη συνδυασμένη διάρκεια του καθεστώτος και κάθε προγενέστερου καθεστώτος που καλύπτει παρόμοιο στόχο και γεωγραφική περιοχή, αρχής γενομένης από την 1η Ιανουαρίου 2022.
Λαμβανομένων υπόψη των στόχων της αξιολόγησης, και προκειμένου να αποφευχθεί η δυσανάλογη επιβάρυνση για τα κράτη μέλη, εκ των υστέρων αξιολογήσεις απαιτούνται μόνο για καθεστώτα ενισχύσεων των οποίων η συνολική διάρκεια υπερβαίνει τα τρία έτη, αρχής γενομένης από την 1η Ιανουαρίου 2022.
148.
Υπάρχει δυνατότητα απαλλαγής από την απαίτηση της εκ των υστέρων αξιολόγησης για καθεστώτα ενισχύσεων που αποτελούν άμεσο διάδοχο καθεστώτος που καλύπτει παρόμοιο στόχο και γεωγραφική περιοχή, έχει υποβληθεί σε αξιολόγηση και επί του οποίου έχει εκδοθεί τελική έκθεση αξιολόγησης σύμφωνα με το σχέδιο αξιολόγησης που έχει εγκριθεί από την Επιτροπή και δεν έχουν συναχθεί αρνητικά πορίσματα.
Εάν η τελική έκθεση αξιολόγησης ενός καθεστώτος δεν συμμορφώνεται με το εγκεκριμένο σχέδιο αξιολόγησης, το εν λόγω καθεστώς πρέπει να αναστέλλεται με άμεση ισχύ.
149.
Ο στόχος της αξιολόγησης θα πρέπει να συνίσταται στην επαλήθευση του αν έχουν εκπληρωθεί οι παραδοχές και οι προϋποθέσεις βάσει των οποίων κηρύχθηκε συμβατό το καθεστώς, ειδικότερα η αναγκαιότητα και η αποτελεσμα­ τικότητα του μέτρου ενίσχυσης με βάση τους γενικούς και ειδικούς στόχους του.
Θα πρέπει επίσης να αξιολογείται ο αντίκτυπος του καθεστώτος στον ανταγωνισμό και στις συναλλαγές.